projecte-aina/dolly3k_ca huggingface dataset:
Pregunta: Per què la música és tan especial?
Resposta: La música és una forma d'art que consisteix a crear sons per aconseguir una combinació de ritme i harmonies que transmetin emocions als individus. Pot ser considerada una forma d'art única per algunes persones pel seu aspecte efímer, a diferència d'altres tipus d'art com la pintura o l'escultura que són principalment permanents. La música pot generar una gran varietat d'emocions en els individus només pel simple fet d'escoltar-la. La recerca ha demostrat que escoltar música activa múltiples àrees del cervell i que allibera quantitats importants de dopamina, la qual cosa contribueix a donar plaer a la persona que l'escolta. Per altra banda, aprendre i tocar música requereix diverses aptituds mentals i físiques com oïda relativa, ritme i coordinació manual.
Pregunta: Quina és la diferència entre un dialecte i un accent?
Resposta: La majoria de la gent normalment es refereix a un accent com una pronunciació única de les consonants i les vocals que se sent en una zona geogràfica o utilitzada per una comunitat diferent que ve d'una zona geogràfica. Per altra banda, un dialecte té atribucions més enllà de la pronunciació dels sons, i inclou l'ús d'argot o termes locals, etimologia mesclada i un element d'idees o principis compartits sobre com comunicar-se. Una altra categoria que no es té en compte aquí és el crioll, que és una mescla de dues o més llengües.
Pregunta: Quina és la teva forma preferida de passar un dia lliure?
Resposta: La meva forma preferida de passar un dia lliure és amb la família i els amics. M'agrada fer llargues passejades amb el meu gos, anar amb bicicleta i passar temps a l'exterior amb la meva família. També m'agrada llegir, escriure i veure els meus programes preferits.
Pregunta: Què és un nombre primer?
Resposta: Un nombre primer és un número més gran que u que només es pot dividir pel número 1 i per ell mateix.
Pregunta: Digues quatre raons per les quals tens el cotxe aparcat al jardí.
Resposta: 1. No hi ha prou espai d'aparcament a la zona d'entrada al garatge.
2. El cotxe perd oli i la gespa absorbeix l'oli millor que la zona d'entrada de formigó.
3. Ha caigut del cel i no tinc diners per treure'l.
4. La meva dona sovint em fa fora de casa i l'utilitzo per dormir-hi.
Pregunta: Si haguessis de pesar cadascuna d'aquestes coses amb un pes mitjà, quines es considerarien pesades i lleugeres si haguessis de transportar-les: còdol, palet, ploma, bola de bitlles, elefant, llavor, arena, terra, aigua, llibres, papers, motxilla
Resposta: Pesat: còdol, bola de bitlles, elefant, arena, terra, aigua, motxilla.
Lleuger: ploma, llavor, llibres, papers.
Pregunta: Si et plau, descriu un animal de fantasia
Resposta: Un unicorn, un animal com un cavall blanc amb una banya al front
Pregunta: Digues un conjunt de criteris útils per utilitzar quan es determina qui té molt potencial de lideratge al meu equip?
Resposta: 1. Aspiració. Té aquesta persona un alt nivell d'aspiració en comparació amb el seus coetanis? Es requereix molt risc i molt treball per sobresortir i créixer fins a responsabilitats de lideratge més grans. Per tant, és important que una persona tingui el desig d'arriscar-se i posar tota la feina que calgui.

2. Capacitats. Aquesta persona ha demostrat unes capacitats de lideratge fortes úniques, especialment en la creació de visió, l'establiment d'una estratègia i la construcció de grans equips? Té un historial de determinar una direcció i obtenir seguidors? Aprèn de pressa, assolint ràpidament un rendiment màxim quan s'enfronta a tasques cada vegada més difícils i menys familiars? Es distingeix com un líder ideològic, sobretot en situacions ambigües? Presenta un alt nivell de coneixement de si mateix i empatia, aconseguint resultats d'una forma que crea i reforça les relacions?

3. Compromís i coratge. La persona té suficient constància i ha demostrat un compromís de llarga duració amb l’organització? Està molt involucrat? Ajuda a involucrar i fer avançar els altres? Té un historial d’acomplir resultats impressionants orientats als resultats totals de l’organització, no només de la seva feina o equip? Ha mostrat la tendència a prendre assignacions importants, dures, en entorns difícils que amplien la seva experiència? Té un historial de progressió professional ràpida cap a uns treballs més grans i més complexes cada x anys?
Pregunta: Quina és la diferència entre un caiman i un cocodril?
Resposta: Els caimans i els cocodrils tenen moltes similituds: tots dos tenen potes curtes, cues fortes i morros llargs, però també hi ha múltiples formes de diferenciar-los. En primer lloc, normalment es troben en llocs diferents. Els caimans prefereixen les zones d'aigua dolça i els cocodrils es troben en hàbitats d'aigua salada. En segon lloc, el morro té una forma diferent: els caimans tenen un morro ample en forma d'U, mentre que el morro dels cocodrils és més estret i forma de V. Sovint pots veure algunes de les dents inferiors d'un cocodril, fins i tot quan té la boca tancada, però no en el cas d'un caiman. Finalment, els caimans tenen un color més aviat negre o gris fosc, mentre que els cocodrils tenen un color més canyella o oliva.
Pregunta: Per què encara utilitzem tubs de buit en els amplificadors de guitarra elèctrica moderns?
Resposta: El tub de buit, tub d'electrons, la vàlvula o simplement el tub és una tecnologia que es va desenvolupar al començament de l'any 1900. La seva funció principal era fer funcions electròniques fonamentals com amplificació de senyal i rectificació de corrent. La invenció del transistor, un dispositiu semiconductor, als anys 40 va representar una alternativa millor, més segura, més petita i més eficient al tub de buit. El transistor també té els avantatges de ser més fiable que el tub de buit. Malgrat els inconvenients, el tub encara és el preferit de molts audiòfils i músics. 
En l'amplificació de guitarra elèctrica, el tub produeix uns harmònics agradables quan es porta a saturació. El tub generalment ofereix unes característiques de limitació de senyal més suau en comparació amb el transistor bipolar quan es vol obtenir el guany d'amplificació. També reacciona extraordinàriament bé a la dinàmica del guitarrista passant d'un so clar brillant, quan es toquen suaument les cordes de la guitarra, a cruixit i distorsió quan s'entra en saturació.
Pregunta: Què va passar el 6 de gener de 2021?
Resposta: No ho sé. Pots donar-me més detalls sobre per què fas aquesta pregunta, si et plau? Potser si hi ha algunes paraules clau que estiguis buscant que et facin recordar coses, això m'ho faria venir a la memòria
Pregunta: Quins són els colors de l'arc de Sant Martí?
Resposta: Un arc de Sant Martí es forma quan la llum del sol es dispersa de les gotes i reflecteix els colors vermell, taronja, groc, verd, blau, anyil i violeta.
Pregunta: Quan se celebra el dia mundial de la diabetis?
Resposta: El dia mundial de la diabetis se celebra el 14 de novembre
Pregunta: Com estar tranquil en situacions estressants?
Resposta: Mantenir la calma en tota classe de situacions és molt important i beneficiós. No obstant això, és més fàcil dir-ho que fer-ho. El primer pas per aconseguir-ho és estar físicament en forma i tenir una bona salut. Mantenir una dieta nutritiva i dormir les hores suficients també contribueix molt. Practicar ioga o meditació regularment també ajuda. No prendre's la vida gaire seriosament i no estar massa lligat al món material també és molt bona forma de no estressar-se.
Pregunta: Dona'm una idea per reutilitzar una ouera buida i instruccions sobre com fer-ho.
Resposta: Pots reutilitzar una ouera buida per cultivar llavors convertint-les en petits brots. En primer lloc, omple cada espai amb una petita quantitat de terra. En segon lloc, fes un petit forat al centre de cada monticle de terra. En tercer lloc, posa 2-3 llavors al centre de cada monticle de terra i cobreix-les amb una mica de terra. Finalment, posa-la davant d'una finestra amb llum i rega-la regularment per facilitar el creixement de les llavors. Quan germinin i brotin, ja les podràs trasplantar!
Pregunta: Per què a la gent li agrada córrer distàncies molt llargues com maratons?
Resposta: Com passa amb tots els esports de resistència, córrer llargues distàncies pot ser un repte divertit per a algunes persones. Alguns atletes són coneguts perquè els agrada córrer pels avantatges que té per a la salut, per la sensació de calma o relaxació meditativa, o per la companyonia amb altres corredors. Tant si es corre per diversió com en un esdeveniment competitiu, la sensació de consecució que s'obté en córrer una llarga distància fa feliç molta gent. Pot ser que no sigui la millor activitat per tot el món, i alguns prefereixen activitats com anar en bicicleta o els esports aquàtics per obtenir la mateixa sensació.
Pregunta: Per què als nens els agrada tant jugar a videojocs avui en dia?
Resposta: En primer lloc, els videojocs són divertits i molt addictius. El joc està dissenyat per transportar-nos a noves realitats i satisfer les nostres necessitats de consecució i reconeixement. La majoria dels membres de la generació jove juga jocs en línia; els utilitzen com a activitat social per socialitzar i fer nous amics. A més, els nens ara tenen menys activitats exteriors i són dins de casa més temps que abans; per tant, jugar a videojocs és la forma més fàcil d'entretenir-se i socialitzar amb els seus amics.
Pregunta: Escriu un paràgraf destacant l'augment del cibercrim, i la vulnerabilitat de la gent que és inconscient dels riscs (o se'n despreocupa), i acaba la nota amb una única línia sobre els passos suggerits.
Resposta: Vivim en una era digital. Mentre que la majoria d'humans han utilitzat Internet o una aplicació connectada digitalment com a mínim un cop a la vida, molta gent està contínuament en línia. Això inclou casos de treballadors d'oficina que treballen des de casa, o estudiants que assisteixen a cursos i seminaris virtuals. La gent sovint confia en la tecnologia cegament i, com a conseqüència, totes les contrasenyes, la informació sobre les targetes de crèdit, la informació sobre la seguretat social i altres dades identificables personalment estan disponibles als ordinadors i dispositius mòbils. Això proporciona noves oportunitats per als hackers, i el cibercrim s'ha convertit en una gran amenaça per a l'economia digital, ja que cada cop més indesitjables s'adonen que és una manera fàcil de guanyar diners.
A banda de tenir bones lleis, hem d'educar tots els usuaris perquè siguin conscients dels riscos i prenguin les precaucions adequades, incloent-hi la utilització d'una xarxa privada virtual, la utilització de contrasenyes difícils d'endevinar, etc.
Pregunta: Anomena tres tipus de bistec d'una vaca.
Resposta: Tres tipus diferents de bistec d'una vaca són mitjana, rellom i filet.
Pregunta: Què és un audible?
Resposta: Un audible es pot utilitzar per descriure com pot una persona estar preparada per canviar les circumstàncies. Quan es fa una pregunta inesperada, una persona pot canviar la seva resposta preparada per una altra.
Pregunta: Digues cinc formes creatives, totalment diferents, de descriure la utilitat d'una ment trencada.
Resposta: 1. Una ment trencada és com una frontissa rovellada, capaç d'obrir noves possibilitats.
2. Una ment trencada és com un mirall trencat que reflecteix una visió distorsionada de la realitat.
3. Una ment trencada és com un tamís que permet el pas de les idees i filtra les importants.
4. Una ment trencada és com un còdol en un rierol, i dona una petita empenta per anar en una nova direcció.
5. Una ment trencada és com una veu silenciosa que transmet un missatge que no sempre se sent.
Pregunta: Quin és l'instrument més popular i més tocat al món?
Resposta: El piano és l'instrument més tocat al món, ja que és extraordinàriament versàtil i cobreix tota la gamma de notes baixes i altes.
Pregunta: Explica'm el cicle de la vida de les plantes
Resposta: Com qualsevol ésser viu, una planta està programada perquè la seva espècie duri generacions.
Quan arribi l'hivern, la planta generarà llavors, la qual cosa s'anomena "fructificació". 
Aquestes llavors són bàsicament una càpsula dura que conté el material genètic de la planta i prou energia perquè el germen creï la primera fulla, que començarà la fotosíntesi.
L'energia continguda a la llavor s'estabilitza amb la forma de midó. És bàsicament una cadena llarga de sucre polimeritzat.
Durant l'hivern, la llavor hivernarà, però quan arribi la primavera, les condicions meteorològiques específiques (humitat, temperatura) degraden el midó i alliberen molècules de sucre elementals perquè la nova planta que creix creï la seva primera fulla.
La clorofil·la continguda a les fulles permetrà que la planta produeixi la seva pròpia energia, sucre de glucosa, a partir del diòxid de carboni, aigua i llum, i continuï creixent, fins al cicle següent.
Hi ha una mica de màgia en les plantes: creen oxigen i energia a partir de l'aire i el sol.
Pregunta: Digues tres formes d'acampar.
Resposta: Acampar en tendes, acampar amb cotxes, acampar en cabanes
Pregunta: Fes una llista de senyals que indiquin que has guanyat a la vida
Resposta: 1. Tens la casa pagada
2. Els teus préstecs d'estudiant estan pagats
3. Tens bona salut física i mental
4. Tens relacions valuoses
5. Et respectes i t'estimes a tu mateix
6. Els teus fills i la teva parella estan contents 
7. Estàs còmodament retirat/da
Pregunta: Quin tipus d'activitat fan els bons venedors?
Resposta: Els bons venedors construeixen bones relacions primer preguntant i buscant el seu interès. A continuació, fan preguntes de descobriment. No comencen la presentació dels productes fins que no han acabat el descobriment i troben un espai per escoltar els seus clients. Quan fan algunes preguntes de descobriment, sovint utilitzen SPIN. S vol dir preguntes de situació, P vol dir preguntes de problemes, I vol dir preguntes d'implicació, N vol dir preguntes de necessitat. 
Quan parlen dels seus productes, sempre saben que aquest producte resol els problemes dels clients. Parlen de "tu" o fan servir el nom del client sovint, de forma que el client imagini com pot canviar amb aquell producte.
Pregunta: Estic pensant a començar a fer ioga. Quin tipus de classe m'aniria bé?
Resposta: Depèn de molts factors. Si ets principiant, hi ha classes d'intensitat baixa com ara yin o hatha o restauratiu. Si vols una bona sessió, pors anar a una classe de vinyasa d'intensitat alta.
Pregunta: Per què és necessari dormir?
Resposta: Dormir és necessari per a la teva salut i el teu benestar general. Dormir és tan important que no dormir prou podria matar-te, fins i tot. Dormir permet que el cos porti a terme uns processos que ajuden a rejovenir el cos mitjançant un millor funcionament mental i físic. Una bona nit de descans et donarà uns nivells més alts d'energia, et millorarà l'humor, t'ajudarà a pensar amb més claredat i a concentrar-te més.
Pregunta: Quants continents hi ha al món?
Resposta: Hi ha set continents al món
Pregunta: Com puc agradar a la gent?
Resposta: Cal recordar que no agradaràs a tot el món, per fantàstic que siguis. Per tant, no et desanimis si trobes algú a qui no li agrades tant. 

Aquí tens alguns consells per agradar a la gent:
- Fes preguntes sobre els altres: a les persones els agrada parlar sobre elles mateixes, i si els fas preguntes considerades veuran que ets una persona afectuosa que els para atenció.
- Llegeix els missatges socials: és important poder comprendre quan algú no està interessat pel que estàs parlant. Si veus que alguna persona amb qui parles dirigeix la mirada cap a un altre lloc i et dona respostes curtes, has d'intentar dirigir la conversa en una direcció diferent per veure si la pots involucrar.
- Tingues sentit de l'humor: riure amb altra gent és una molt bona forma de crear vincles. Pots intentar ser una mica autocrític o fer bromes innocents sobre la teva situació. Però procura no enemistar-te amb la gent amb l'humor si no la coneixes bé. Els acudits sobre religió, política i altres temes poden no agradar a algunes persones.
Pregunta: Necessito una llista amb punts sobre algunes coses que a la gent li agrada fer amb arbres.
Resposta:  =- Llegir sota un arbre
- Plantar-ne alguns en un parc
- Recollir i menjar-ne els fruits
- Tallar-lo per fer llenya
Pregunta: Escriu una queixa amistosa a un servei de companyia aèria sobre una mala experiència amb diversos problemes i demana punts.
Resposta: A qui correspongui; com a membre lleial de la vostra aliança de companyies aèries, vaig quedar decebut pels múltiples problemes que vaig experimentar en un vol recent. La seva companyia aèria normalment m'ofereix una experiència excepcional, però desgraciadament aquest últim viatge va estar per sota del nivell habitual. 

En primer lloc, el meu seient estava trencat i no es podia reclinar. Donat que era un vol nocturn on esperava descansar una mica, això em va limitar la capacitat de fer-ho. En segon lloc, el wifi que vaig pagar no va funcionar durant 4 de les 6 hores del viatge. Per això, mentre estava despert sense poder reclinar el seient, no vaig poder aprofitar el temps de forma efectiva per enviar correus electrònics o comunicar-me amb els amics i la família. 

Per acabar, el meu equipatge facturat es va passar 45 minuts a la cinta de recollida. Sé que segons la vostra política hauria d'estar-hi 20 minuts o menys. 

M'agrada molt volar amb vostès i vull pensar que això ha estat mala sort, que no reflecteix el seu servei al client i experiència habitual. Apreciaria com a mostra de bona voluntat 10.000 punts al meu compte per arreglar les coses. Espero que tinguin en compte la meva petició. 

Atentament
Pregunta: Quina és la finalitat de fer funcionar un vehicle de motor?
Resposta: La finalitat de fer funcionar un vehicle de motor és anar del punt A al punt B sense incidents, independentment de qui pugui ser l'error.
Pregunta: Per a què s'utilitza una cartera?
Resposta: Una cartera és una bossa plana que s'utilitza per portar petits efectes personals. Pot ser de cuir o d'algun altre material. Pot utilitzar-se per portar diners, targetes de crèdit, fotos de família, targetes d'assegurances i identificacions personals. Una cartera és útil per organitzar diferents mètodes de pagament i es fa servir en la majoria de transaccions que requereixen un pagament mitjançant alguna forma de divisa o crèdit.
Pregunta: Per què són tan curiosos els nens?
Resposta: Els nens tenen moltes ganes de comprendre el món que els envolta i tenen tendència a fer moltes preguntes. És possible que aquesta característica es redueixi quan els nens creixin, degut a altres interaccions socials o perquè comprenen millor el seu entorn general.
Pregunta: Què és una idea?
Resposta: En l'ús comú i en la filosofia, les idees són els resultats del pensament. També en la filosofia, les idees també poden ser la representació mental d'imatges d'algun objecte. Molts filòsofs han considerat que les idees són una categoria ontològica fonamental del ser.
Pregunta: Per què pregunten tant els nens?
Resposta: Quan els nens creixen i tenen consciència del món al seu voltant, tenen ganes de comprendre el significat de tot i els esdeveniments. En la majoria dels casos, la seva font principal d'informació són els adults del seu voltant, normalment la seva mare i el seu pare; aquesta és la raó per la qual pregunten "per què" sobre moltes coses i esdeveniments. Això no només desenvolupa les seves aptituds intel·lectuals, sinó també les seves aptituds socials. Val la pena dir també que podria haver-hi diversos factors de desenvolupament o cognitius que afectin aquesta característica en alguns nens.
Pregunta: Digues alguns productes habituals d'una plata de xarcuteria.
Resposta: Entre els productes habituals d'una plata de xarcuteria s'inclouen el llom embotit, el pepperoni, el formatge de cabra, el formatge manxec, el cheddar blanc, el pernil serrà, els cogombres petits en escabetx, els albercocs secs, el raïm, la melmelada, les galetes salades i les ametlles cobertes de xocolata.
Pregunta: Quines són les regles bàsiques del beisbol?
Resposta: El beisbol és un esport complex que pot ser confús pels que comencen a practicar-lo. El beisbol és un joc al qual juguen dos equips de 9 jugadors en un camp gran amb 4 bases. L'equip que defensa té 9 equips al cap al mateix temps, incloent-hi el llançador i el receptor. L'equip que colpeja només té un jugador que "bat". El llançador llança la bola al receptor, i el batedor intenta colpejar la bola cap al camp i córrer cap a una base si colpeja la pilota lluny de l'abast dels rivals. Si el jugador falla 3 vegades, està desqualificat. Si el llançador fa 4 mals llançaments, el batedor pot anar a la primera base automàticament. El jugador també pot ser desqualificat si un jugador de camp atrapa la bola a l'aire o arriba a la primera base abans que hi arribi el corredor. El joc té una duració de 9 entrades de 3 desqualificacions per a cada equip. L'equip que tingui més carreres completes (quan un jugador arriba a les 4 bases) al final del partit guanya.
Pregunta: Digues formes habituals d'invertir diners.
Resposta: Entre les formes habituals d'invertir diners s'inclouen:
1. Tenir diners en un compte d'estalvis amb interès alt
2. Comprar accions i bons
3. Comprar matèries primeres (per exemple, or)
4. Comprar col·leccionables (per exemple, obres d'art, monedes rares, cromos)
Pregunta: Quins són els plats més populars per portar a un àpat on cada convidat porta un plat?
Resposta: Com que els àpats on cada convidat porta un plat estan pensats per simplificar els esforços de preparació del menjar, i proporcionant al mateix temps un menú variat, els productes que són fàcils de preparar en grans quantitats i que agraden a molta gent diferent són els que es porten més sovint. Per exemple, les mandonguilles són relativament barates, agraden a molta gent i són fàcils de mantenir calentes en una cassola. Productes com les ales de pollastre són populars per moltes de les mateixes raons. Les amanides també són una bona opció perquè no cal mantenir-les calentes. Els productes que han de servir-se de forma immediata normalment s'eviten perquè s'han de preparar els plats, i a continuació s'ha d'anar al lloc de l'esdeveniment, i això crea problemes logístics i de qualitat. Uns altres productes són els que la gent està orgullosa de preparar, com ara el xili, o plats ètnics que ensenyen a la gent nous sabors i cultures.
Pregunta: Què és una pregunta genèrica?
Resposta: Una pregunta genèrica és habitualment una pregunta molt simple o és molt habitual. La majoria de la gent coneix les respostes a les preguntes genèriques utilitzant el sentit comú i el coneixement general. Normalment, implica que s'ha de pensar menys i no cal ser tan creatiu per fer una pregunta genèrica. Un exemple de pregunta genèrica és "per què fa tanta calor fora?" o "per què el cel és blau?"
Pregunta: Classifica els tipus d'organismes següents.
Bacteriòfags, cocs, bacils, espiral, corineforme, filamentosa
Resposta: Bacteri - coc, bacil, espiral, corineforme, filamentosa
Virus - bacteriòfags
Pregunta: Classifica cadascuna de les coses següents en funció de si és freda o calenta: sol, neu, forn, nevera, congelador, foc, estufa, gelat
Resposta: Fred: neu, nevera, congelador, gelat
Calent: sol, forn, foc, estufa
Pregunta: Quina de les coses següents són flors: roses, peònies, cucs, clavells, tulipes, brutícia, lavanda i gira-sols?
Resposta: Roses, peònies, clavells, tulipes, lavanda i gira-sols són flors. Cucs i brutícia no són flors.
Pregunta: Quines eines fonamentals necessito a la caixa d'eines?
Resposta: Martell, tornavís, clau anglesa, alicates, nivell
Pregunta: Quins dels següents són noms de flors: narcís, rosa, quinoa, lliri, margarida, om, pirita, violeta, jade, cuir, policarbonat, gessamí
Resposta: narcís, rosa, lliri, margarida, violeta, gessamí
Pregunta: Què és una sol·licitud d'ofertes?
Resposta: Una sol·licitud d'ofertes és un procés d'adquisició estructurat que anuncia un projecte, el descriu i sol·licita ofertes de contractistes qualificats per completar-lo. La majoria d'organitzacions prefereixen llançar els seus projectes mitjançant sol·licituds d'ofertes, i molts governs sempre les utilitzen. En alguns casos, hi ha un nombre mínim de respostes requerides i un termini mínim per fer una concessió.